
ДО
ОБЩИНСКИ СЪВЕТ БУРГАС



      ДОКЛАДНА  ЗАПИСКА
ОТ ДИМИТЪР НИКОЛОВ, КМЕТ НА ОБЩИНА БУРГАС

ОТНОСНО: Приемане на Наредба за изменение и допълнение на Наредбата за условията и реда за платено и безплатно паркиране и контролиран достъп на моторни превозни средства в определени зони на територията на Община Бургас, приета от Общински съвет - Бургас

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,
Предлаганото изменение и допълнение касае въвеждане на целогодишен режим за паркиране в Приложение 1 „Синя Зона“ и Приложение 2 „Зелена Зона“ касаещо „ул. „Пробуда““ - в частта й между ул. „Цар Сименон I“ и бул. „Стефан Стамболов“, ул. „Поморийска“ и  разположения в края й паркинг до Северния плаж. 
Предложението е следствие от нуждата да се предостави адекватна на очакванията услуга за паркиране в участъци, които са били без въведен режим на платено паркиране в участъци, разположени непосредствено до други с въведен целогодишен режим.
Територията на ул. „Поморийска“ граничи непосредствено със зона с въведен целогодишен режим на паркиране и липсата на режим през цялата година ще затрудни движението. За улица „Пробуда“ в частта й, заключена между ул. „Цар Симеон I“ и бул. „Стефан Стамболов“ също се налага въвеждане на режим поради струпване на автомобили и затрудняване движението около двете училища.
 С оглед спецификите на зоната и за ефективност на регулирането на паркирането в този район, се налага там да се обособи самостоятелна нова подзона зелена с режим на действие в условията на зелена зона.
Зоната не е жилищна и не се налага издаване на стикери за паркиране и заплащане на годишен абонамент.
За прилагането на предложеното изменение и допълнение на Наредбата не са необходими финансови средства, тъй като на място е положена необходимата вертикална и хоризонтална маркировка. 
Очакванията от прилагането на настоящите изменения и допълнения на Наредбата са свързани с възможността Община Бургас да създаде търсения ред в паркирането, да се освободят зоните от неправилно паркирани автомобили и да се облекчи трафика, особено в летния сезон. В този смисъл реализирането на мерки, които ще гарантират устойчив ред в паркирането ще даде отговор на едно от най-сериозните предизвикателства пред градските власти не само в Бургас и ще утвърди имиджа на града, като добро място за живеене.
Настоящите изменения и допълнения на Наредбата за условията и реда за платено и безплатно паркиране на моторни превозни средства на територията на Община Бургас са в съответствие с европейското законодателство – Европейската харта за местно самоуправление. 
В съответствие с разпоредбата на чл.26, ал.2 и ал.3 от Закона за нормативните актове проектът на наредба и мотивите към него е публикуван на интернет страницата на Обществени консултации и на Община Бургас, като е предоставена възможност за предоставяне на мнения и становища. 
В законоустановения срок по посочения проект не са постъпили предложения.
Предвид изложеното, на основание чл. 21, ал. 1, т. 8 и ал. 2 от Закона за местното самоуправление и местната администрация, както и чл. 76, ал. 3 и чл. 79 от Административнопроцесуалния кодекс, предлагам, Общински съвет Бургас да вземе следното:
					РЕШЕНИЕ:

Приема Наредба за изменение и допълнение на Наредбата за условията и реда за платено и безплатно паркиране и контролиран достъп на моторни превозни средства в определени зони на територията на Община Бургас, приета от Общински съвет – Бургас, както следва:
§1.  Приложение 1 „Синя Зона“ Подзона 1 се изменя и допълва както следва: след ул. „Левски” се добавя израза: „ул. “Пробуда“ – в частта й между ул. „Цар Сименон I“ и бул. „Стефан Стамболов“

§2.  Приложение 2 „Зелена Зона“ се допълва, като се създава нова „Подзона Зелена 5“ със следното съдържание:
1.   ул. „Поморийска“;
2.   паркинг „Северен плаж“.

ПРЕХОДНА И ЗАКЛЮЧИТЕЛНА РАЗПОРЕДБА 
§1. Наредбата влиза в сила в деня на приемането ѝ.

Приложение: 1. Извлечения от портала за обществени консултации и от сайта на Община Бургас. 2. Предложения по изготвения проект на Наредба. 3. Справка чл.26 ал.5 ЗНА 4. Искания от граждани за въвеждане на целогодишен работен режим на зелена зона. 5. Схеми



С уважение,

ДИМИТЪР НИКОЛОВ
Кмет на Община Бургас

